जैसे-जैसे शो अपने फिनाले की ओर बढ़ा वैसे-वैसे हर एक शो ज्यादा अद्भुत व आकर्षक होता चला गया। इंडिया रनवे वीक विंटर फेस्टिव 2017 के तीसरे दिवस का प्रारंभ निशा सिंह के कलैक्शन ’हर मैजेस्टी’ के साथ हुआ, इसके बाद जेएम बाय ज्योति मुनीष, सायमा काशिफ, गैटअप बाय श्वेता व मौमिता का प्रदर्शन हुआ। गायिका शिबानी कश्यप ने अपनी उपस्थिति से शो को खास बनाया और रजत व सुमित के इंडियन माॅडर्न बोहो कलैक्शन के लिए अपना स्वर दिया। इसके पश्चात् साई धाम (एनजीओ) के नियो ट्राइब, सुलक्षणा जसरा, संगीता स्वाती और अवराचिक बाय शालिनी बिष्ट का प्रदर्शन हुआ। सुधीर नायक के कलैक्शन ’पक्ष’ ने व्यावहारिक व बुनियादी चीजों की ओर लौटते रवैये के आधुनिक नजरिए को पेश किया। ऋद्धि डोगरा ने डिजाइनर मिकु कुमार के लिए रैम्प वाॅक किया, डिजाइनर ने अपना कलैक्शन ’राॅयल स्टाईल डायरी फाॅर द प्रिंसेस इन यू’ को समर्पित किया। डिजाइनर सदन पांडे ने ’इलुमिनेट’ पेश किया और ब्यूटी क्वीन लोपामुद्रा राउत ने गजल मिश्रा का कलैक्शन प्रस्तुत कर के उसकी खूबसूरती में इजाफा किया। पिनेसा बाय नेहा व शिवांगी तथा इंडियन आॅगस्ट की प्रस्तुति हुई और अभिनेत्री सैयामी खेर ने डिजाइनर प्रियल भारद्वाज के कलैक्शन में चार चांद लगा दिए। श्री ने अपने चार शानदार कलैक्शन पेश किए और इंडिया रनवे वीक का भव्य समापन हुआ बहुप्रतीक्षित ’साज’ बाय अंकिता के साथ।